
 DR 30.11.2011 

 
32 

Yang Berhormat Arau sedarkah bahawa pada masa Yang Berhormat 
Permatang Pauh menjadi Menteri Kewangan, dia telah wujudkan beratus-ratus kroni 
yang menjadi peniaga-peniaga dan merampas harta rakyat. Pada masa yang sama, 
adakah Yang Berhormat Arau sedar bahawa Yang Berhormat Machang yang bercakap 
tadi itu, dia cakap tidak serupa bikin. Padahal rumah banglo baru yang dia bina itu 
dikelilingi oleh keseluruhan rakyat miskin yang duduk dalam rumah-rumah papan yang 
kecil...   

Datuk Ismail Kasim [Arau]: Yang Berhormat Padang Serai, saya rasa cukup.   

Tuan N. Gobalakrishnan [Padang Serai]: Okey tetapi dia kaya raya dan 
menjadi kroni kepada Yang Berhormat Permatang Pauh.   

Datuk Ismail Kasim [Arau]: Okey, Yang Berhormat Padang Serai. Okey 
Yang Berhormat Padang Serai.   

Tuan N. Gobalakrishnan [Padang Serai]: Pada masa yang sama, dia datang 
sini, dia macam menyamar sebagai pengemis. Sedarkah?   

Datuk Ismail Kasim [Arau]: Okey, saya faham, saya  faham. Saya sedar 
tetapi tidak berkenaan dengan PR1MA ya, Yang Berhormat Padang Serai. Terima 
kasih Yang Berhormat Padang Serai. Tuan Yang di-Pertua, dalam masa dalam 
keadaan kita memerlukan penginapan yang mencukupi untuk semua rakyat negara 
dengan keadaan kedudukan yang pelbagai. Keadaan kalau kita lihat kos pembinaan 
daripada Perlis sampailah Johor, ia tidak ada banyak perbezaan. Akan tetapi yang 
menjadi masalah ialah tanah iaitu yang terletak di bawah bidang kuasa kerajaan negeri.  
Jadi, saya ingin melihat di sini bahawa bila soal kenaikan harga rumah sudah wujud 
keadaan yang berbeza di antara negeri itu disebabkan oleh kos tanah yang tinggi.  
Selalunya kos tanah yang mahal ini telah menyebabkan wujudnya harga yang berbeza-
beza di antara bandar-bandar daripada Perlis ke Johor ini. Jadi, dalam... 

Datuk Bung Moktar bin Radin [Kinabatangan]: Minta penjelasan Yang 
Berhormat Arau.   

Datuk Ismail Kasim [Arau]: Silakan.   

Datuk Bung Moktar bin Radin [Kinabatangan]: Soal tanah. Terima kasih 
Yang Berhormat. Saya hendak tanya pandangan Yang Berhormat. Sedarkah Yang 
Berhormat bahawa di Kerajaan Negeri Selangor baru-baru ini saya ternampak bahawa 
kerajaan negeri terpaksa mengorbankan Kompleks Sukan PKNS Kelana Jaya untuk 
didirikan perumahan untuk perumahan rakyat. Apakah Yang Berhormat melihat bahawa 
tindakan ini tindakan yang terlalu luar biasa sebab selama ini pun belum pernah saya 
dengar mana-mana kementerian, mana-mana kerajaan negeri merobohkan, 
merosakkan padang untuk membina perumahan. Itu di Kelana Jaya, di Selangor 
sahaja.   

■1230 

Apakah Yang Berhormat ingin menyarankan agar PR1MA ini tidak terikut-ikut 
rentak yang kita lihat oleh Kerajaan Negeri Selangor sebab kalau kita memberi rumah 
pertama kepada generasi baru tetapi menggunakan padang rekreasi rakyat kita roboh 
untuk kepentingan rasa saya tidak bersesuaian pada zaman ini. 

Datuk Ismail Kasim [Arau]: Ya, saya bersetuju dengan Ahli Yang Berhormat 
Kinabatangan. Tempat riadah dan juga tempat-tempat yang telah dikhaskan sebagai 
kawasan lapang, saya rasa amat tidak wajar untuk kita bangunkan atau kita jadikan 
kawasan perumahan baru.   

Apabila kita melihat keadaan tanah seperti yang saya bangkitkan dalam awal 
perbahasan tadi, saya merasakan inilah saat terbaik untuk Kerajaan Negeri Selangor, 
Pulau Pinang yang kalau masih ada tanah negeri mesti bersama-sama dengan 
Kerajaan Pusat untuk kita membina rumah bagi keperluan rakyat walaupun sasaran 
Prima ini di antara pendapatan RM2,500 hingga RM3,500 dan harga rumah yang telah 
dihadkan adalah sekitar RM150,000 hingga RM300,000.   

Akan tetapi saya ingin bertanya Yang Amat Berhormat Perdana Menteri, 
apabila kita melihat kos yang tinggi, adalah menjadi lazim apabila pemaju mereka 
membeli tanah di sesuatu tempat. Mereka menggunakan tanah itu untuk dicagarkan 
kepada bank bagi mendapatkan kos pembinaan.  



32. Yang Berhormat Arau sedarkah bahawa pada masa Yang Berhormat Permatang Pauh menjadi Menteri Kewangan, dia telah wujudkan beratus-ratus kroni yang menjadi peniaga-peniaga dan merampas harta rakyat. Pada masa yang sama, adakah Yang Berhormat Arau sedar bahawa Yang Berhormat Machang yang bercakap tadi itu, dia cakap tidak serupa bikin. Padahal rumah banglo baru yang dia bina itu dikelilingi oleh keseluruhan rakyat miskin yang duduk dalam rumah-rumah papan yang kecil... Datuk Ismail Kasim [Arau]: Yang Berhormat Padang Serai, saya rasa cukup. Tuan N. Gobalakrishnan [Padang Serai]: Okey tetapi dia kaya raya dan menjadi kroni kepada Yang Berhormat Permatang Pauh. Datuk Ismail Kasim [Arau]: Okey, Yang Berhormat Padang Serai. Okey Yang Berhormat Padang Serai. Tuan N. Gobalakrishnan [Padang Serai]: Pada masa yang sama, dia datang sini, dia macam menyamar sebagai pengemis. Sedarkah?. Datuk Ismail Kasim [Arau]: Okey, saya faham, saya faham. Saya sedar tetapi tidak berkenaan dengan PR1MA ya, Yang Berhormat Padang Serai. Terima kasih Yang Berhormat Padang Serai. Tuan Yang di-Pertua, dalam masa dalam keadaan kita memerlukan penginapan yang mencukupi untuk semua rakyat negara dengan keadaan kedudukan yang pelbagai. Keadaan kalau kita lihat kos pembinaan daripada Perlis sampailah Johor, ia tidak ada banyak perbezaan. Akan tetapi yang menjadi masalah ialah tanah iaitu yang terletak di bawah bidang kuasa kerajaan negeri. Jadi, saya ingin melihat di sini bahawa bila soal kenaikan harga rumah sudah wujud keadaan yang berbeza di antara negeri itu disebabkan oleh kos tanah yang tinggi. Selalunya kos tanah yang mahal ini telah menyebabkan wujudnya harga yang berbeza- beza di antara bandar-bandar daripada Perlis ke Johor ini. Jadi, dalam... Datuk Bung Moktar bin Radin [Kinabatangan]: Minta penjelasan Yang Berhormat Arau. Datuk Ismail Kasim [Arau]: Silakan. Datuk Bung Moktar bin Radin [Kinabatangan]: Soal tanah. Terima kasih Yang Berhormat. Saya hendak tanya pandangan Yang Berhormat. Sedarkah Yang Berhormat bahawa di Kerajaan Negeri Selangor baru-baru ini saya ternampak bahawa kerajaan negeri terpaksa mengorbankan Kompleks Sukan PKNS Kelana Jaya untuk didirikan perumahan untuk perumahan rakyat. Apakah Yang Berhormat melihat bahawa tindakan ini tindakan yang terlalu luar biasa sebab selama ini pun belum pernah saya dengar mana-mana kementerian, mana-mana kerajaan negeri merobohkan, merosakkan padang untuk membina perumahan. Itu di Kelana Jaya, di Selangor sahaja. #1230. Apakah Yang Berhormat ingin menyarankan agar PR1MA ini tidak terikut-ikut rentak yang kita lihat oleh Kerajaan Negeri Selangor sebab kalau kita memberi rumah pertama kepada generasi baru tetapi menggunakan padang rekreasi rakyat kita roboh untuk kepentingan rasa saya tidak bersesuaian pada zaman ini. Datuk Ismail Kasim [Arau]: Ya, saya bersetuju dengan Ahli Yang Berhormat Kinabatangan. Tempat riadah dan juga tempat-tempat yang telah dikhaskan sebagai kawasan lapang, saya rasa amat tidak wajar untuk kita bangunkan atau kita jadikan kawasan perumahan baru. Apabila kita melihat keadaan tanah seperti yang saya bangkitkan dalam awal perbahasan tadi, saya merasakan inilah saat terbaik untuk Kerajaan Negeri Selangor, Pulau Pinang yang kalau masih ada tanah negeri mesti bersama-sama dengan Kerajaan Pusat untuk kita membina rumah bagi keperluan rakyat walaupun sasaran Prima ini di antara pendapatan RM2,500 hingga RM3,500 dan harga rumah yang telah dihadkan adalah sekitar RM150,000 hingga RM300,000. Akan tetapi saya ingin bertanya Yang Amat Berhormat Perdana Menteri, apabila kita melihat kos yang tinggi, adalah menjadi lazim apabila pemaju mereka membeli tanah di sesuatu tempat. Mereka menggunakan tanah itu untuk dicagarkan kepada bank bagi mendapatkan kos pembinaan.